CELEX: 52016PC0459
Language: lv
Date: 2016-07-13
Title: Priekšlikums PADOMES ĪSTENOŠANAS LĒMUMS, ar ko groza Īstenošanas lēmumu 2014/170/ES, lai svītrotu Gvinejas Republiku no NNN zvejas apkarošanā nesadarbīgu trešo valstu saraksta

EIROPAS KOMISIJA
            Briselē, 13.7.2016
            COM(2016) 459 final
            2016/0219(NLE)
            Priekšlikums
            PADOMES ĪSTENOŠANAS LĒMUMS,
            ar ko groza Īstenošanas lēmumu 2014/170/ES, lai svītrotu Gvinejas Republiku no NNN zvejas apkarošanā nesadarbīgu trešo valstu saraksta
            
               
         
         
            
               PASKAIDROJUMA RAKSTS
            
            
               1.PRIEKŠLIKUMA KONTEKSTS
            
            
               •Priekšlikuma pamatojums un mērķi
            
            
               Šis priekšlikums attiecas uz Padomes 2008. gada 29. septembra Regulu (EK) Nr. 1005/2008, ar ko izveido Kopienas sistēmu, lai aizkavētu, novērstu un izskaustu nelegālu, nereģistrētu un neregulētu (NNN) zveju, un ar ko groza Regulas (EEK) Nr. 2847/93, (EK) Nr. 1936/2001 un (EK) Nr. 601/2004, un ar ko atceļ Regulas (EK) Nr. 1093/94 un (EK) Nr. 1447/1999
                  1
                (“NNN zvejas regula”).
            
            
               Šis priekšlikums ir sagatavots saistībā ar NNN zvejas regulas īstenošanu un izriet no izmeklēšanas un dialoga procedūrām, kuras veiktas saskaņā ar NNN zvejas regulā noteiktajām pamatprasībām un procedūras prasībām, kas cita starpā paredz, ka visām valstīm jāpilda pienākumi, kuri saskaņā ar starptautiskajiem tiesību aktiem tām uzlikti kā karoga, ostas, piekrastes vai tirgus valstīm, lai novērstu, aizkavētu un izskaustu NNN zveju.
            
            
               Komisija 2012. gada 15. novembrī ar Komisijas lēmumu astoņām trešām valstīm (Belizai, Fidži Republikai, Gvinejas Republikai, Kambodžas Karalistei, Panamas Republikai, Šrilankas Demokrātiskajai Sociālistiskajai Republikai, Togo Republikai un Vanuatu Republikai) paziņoja, ka Komisija ir apsvērusi iespēju tās noteikt par nesadarbīgām trešām valstīm saskaņā ar NNN zvejas regulu.
            
            
               Komisija attiecībā uz šīm astoņām valstīm sāka īstenot pasākumus. Šajos pasākumos cita starpā ietilpa darbības, kuras pamatoja šos pasākumus, Komisijas rīcību, deva valstīm iespēju sniegt atbildes un atspēkojumus, tiesības lūgt un sniegt papildu informāciju un ierosināja rīcības plānus situācijas labošanai, kā arī deva pietiekami daudz laika atbilžu sniegšanai un pienācīgu laiku situācijas labošanai. 
            
            
               Komisija 2013. gada 26. novembrī ar Komisijas īstenošanas lēmumu noteica Gvinejas Republiku (turpmāk “Gvineja”) par trešo valsti, kuru Komisija saskaņā ar NNN zvejas regulu uzskata par nesadarbīgu trešo valsti.
            
            
               Padome 2014. gada 24. martā ar Padomes īstenošanas lēmumu pieņēma NNN zvejas apkarošanā nesadarbīgu trešo valstu sarakstu, kurā bija iekļauta Gvineja.
            
            
               Pievienotais Padomes īstenošanas lēmuma priekšlikums pamatojas uz konstatējumiem, kuri apstiprina to, ka Gvineja ir parādījusi, ka situācija, kas pamatoja tās iekļaušanu sarakstā, ir labota un ka Gvineja ir veikusi konkrētus pasākumus, ar kuriem var panākt noturīgu situācijas uzlabošanos.
            
            
               Tādēļ Padomei tiek ierosināts pieņemt pievienoto lēmuma priekšlikumu.
            
            
               •Saskanība ar pašreizējiem noteikumiem konkrētajā politikas jomā
            
            
               Komisijas 2012. gada 15. novembra lēmums (OV C 354, 17.11.2012., 1.–47. lpp.) par to trešo valstu paziņošanu, kuras Komisija uzskata par tādām, kuras varētu tikt noteiktas par nesadarbīgām trešām valstīm saskaņā ar Padomes Regulu (EK) Nr. 1005/2008, ar ko izveido Kopienas sistēmu, lai aizkavētu, novērstu un izskaustu nelegālu, nereģistrētu un neregulētu zveju; tajā Komisija norādīja, ka Gvineja varētu tikt noteikta par nesadarbīgu valsti.
            
            
               Komisijas 2013. gada 26. novembra īstenošanas lēmums (OV C 346, 27.11.2013., 2.–25. lpp.), ar ko paziņo trešās valstis, kuras Komisija uzskata par nesadarbīgām trešām valstīm saskaņā ar Padomes Regulu (EK) Nr. 1005/2008, ar ko izveido Kopienas sistēmu, lai aizkavētu, novērstu un izskaustu nelegālu, nereģistrētu un neregulētu zveju; ar to Komisija noteica Gvineju par nesadarbīgu valsti.
            
            
               Padomes 2014. gada 24. marta īstenošanas lēmums (OV L 91, 27.3.2014., 43.–47. lpp.), ar ko izveido NNN zvejas apkarošanā nesadarbīgu trešo valstu sarakstu saskaņā ar Regulu (EK) Nr. 1005/2008, ar ko izveido Kopienas sistēmu, lai aizkavētu, novērstu un izskaustu nelegālu, nereģistrētu un neregulētu zveju; ar to Padome iekļāva Gvineju nesadarbīgu valstu sarakstā.
            
            
               •Saskanība ar citām Savienības politikas jomām
            
            
               
                  Neattiecas.
               
            
            
               2.JURIDISKAIS PAMATS, SUBSIDIARITĀTE UN PROPORCIONALITĀTE
            
            
               •Juridiskais pamats
            
         
         
            
               Padomes 2008. gada 29. septembra Regula (EK) Nr. 1005/2008, ar ko izveido Kopienas sistēmu, lai aizkavētu, novērstu un izskaustu NNN zveju.
            
            
               •Subsidiaritāte (neekskluzīvas kompetences gadījumā)
            
            
               Priekšlikums ir Eiropas Savienības ekskluzīvā kompetencē. Tāpēc subsidiaritātes principu nepiemēro.
            
            
               •Proporcionalitāte
            
            
               Priekšlikums ir saskaņā ar proporcionalitātes principu šādu iemeslu dēļ.
            
            
               Rīcības forma ir aprakstīta NNN zvejas regulā un neparedz valstu lēmumus.
            
            
               Prasība norādīt, kā līdz minimumam samazina un proporcionāli priekšlikuma mērķim sadala Savienības, valstu valdību, reģionālo un vietējo iestāžu, ekonomikas dalībnieku un iedzīvotāju finansiālo un administratīvo slogu, nav piemērojama.
            
            
               •Instrumenta izvēle
            
            
               Ierosinātais juridiskais instruments: lēmums.
            
            
               Citi instrumenti nebūtu piemēroti, jo NNN zvejas regulā nav paredzētas alternatīvas.
            
            
               3.EX POST IZVĒRTĒJUMU, APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI
            
            
               •Ex post izvērtējumi / spēkā esošo tiesību aktu atbilstības pārbaude
            
            
               
                  Neattiecas.
               
            
            
               •Apspriešanās ar ieinteresētajām personām
            
            
               
                  Procedūrā iesaistītajām ieinteresētajām personām ir bijusi iespēja izmeklēšanas un dialoga procedūru laikā aizstāvēt savas intereses saskaņā ar NNN zvejas regulas noteikumiem.
               
            
            
               •Ekspertu atzinumu pieprasīšana un izmantošana
            
            
               
                  Neatkarīgu ekspertu atzinums nebija vajadzīgs.
               
            
            
               •Ietekmes novērtējums
            
            
               
                  Šis priekšlikums ir sagatavots, īstenojot NNN zvejas regulu.
               
               
                  NNN zvejas regulā nav paredzēti noteikumi par vispārēja ietekmes novērtējuma veikšanu, bet ir sniegts pilnīgs vērtējamo nosacījumu uzskaitījums.
               
            
         
         
            
               •Normatīvā atbilstība un vienkāršošana
            
            
               
                  Neattiecas. 
               
            
            
               •Pamattiesības
            
            
               
                  Neattiecas. 
               
               
                   4.
                        IETEKME UZ BUDŽETU
               
               
                  Priekšlikums neietekmē Savienības budžetu.
               
            
            
               5.CITI ELEMENTI
            
            
               •Īstenošanas plāni un uzraudzības, izvērtēšanas un ziņošanas kārtība
            
            
               
                  Neattiecas, jo priekšlikums stājas spēkā nākamajā dienā pēc tā publicēšanas. 
               
            
            
               •Skaidrojošie dokumenti (direktīvām)
            
            
               
                  Neattiecas.
               
            
            
               •Konkrētu priekšlikuma noteikumu sīks skaidrojums
            
            
               
                  Ar šo priekšlikumu groza NNN zvejas apkarošanā nesadarbīgu trešo valstu sarakstu, ko izveidojusi Padome un kas iekļauts Padomes Lēmuma 2014/170/ES pielikumā.
               
            
            
               2016/0219 (NLE)
            
            
               Priekšlikums
            
            
               PADOMES ĪSTENOŠANAS LĒMUMS,
            
            
               ar ko groza Īstenošanas lēmumu 2014/170/ES, lai svītrotu Gvinejas Republiku no NNN zvejas apkarošanā nesadarbīgu trešo valstu saraksta
            
            
               EIROPAS SAVIENĪBAS PADOME,
            
            
               ņemot vērā Līgumu par Eiropas Savienības darbību, 
            
            
               ņemot vērā Padomes Regulu (EK) Nr. 1005/2008, ar ko izveido Kopienas sistēmu, lai aizkavētu, novērstu un izskaustu nelegālu, nereģistrētu un neregulētu zveju, un ar ko groza Regulas (EEK) Nr. 2847/93, (EK) Nr. 1936/2001 un (EK) Nr. 601/2004, un ar ko atceļ Regulas (EK) Nr. 1093/94 un (EK) Nr. 1447/1999
                  2
               , un jo īpaši tās 34. panta 1. punktu,
            
         
         
            
               ņemot vērā Eiropas Komisijas priekšlikumu,
            
            
               tā kā:
            
            
               (1)Ar Regulu (EK) Nr. 1005/2008 (“NNN zvejas regula”) ir izveidota Savienības sistēma, lai aizkavētu, novērstu un izskaustu nelegālu, nereģistrētu un neregulētu (NNN) zveju.
            
            
               (2)NNN zvejas regulas VI nodaļā ir izklāstīta procedūra attiecībā uz NNN zvejas apkarošanā nesadarbīgu trešo valstu noteikšanu un paredzēta šādu nesadarbīgu valstu saraksta izveide.
            
            
               (3)Komisija 2012. gada 15. novembra lēmumā
                  3
                iekļāva informāciju par galvenajiem faktiem un apsvērumiem, kas bija šāda statusa iespējamās noteikšanas pamatā un astoņām trešām valstīm, tostarp Gvinejas Republikai (turpmāk “Gvineja”), paziņoja par iespēju, ka tās varētu tikt noteiktas par trešām valstīm, kuras Komisija uzskata par NNN zvejas apkarošanā nesadarbīgām trešām valstīm.
            
            
               (4)Ar 2013. gada 26. novembra īstenošanas lēmumu
                  4
                Komisija noteica Gvineju par NNN zvejas apkarošanā nesadarbīgu trešo valsti. Minētajā lēmumā Komisija norādīja iemeslus, kuru dēļ tā uzskata, ka šī valsts nav izpildījusi savus pienākumus, kas saskaņā ar starptautiskajiem tiesību aktiem tai uzlikti kā karoga, ostas, piekrastes vai tirgus valstij, proti, veikt pasākumus, lai aizkavētu, novērstu un izskaustu NNN zveju.
            
            
               (5)Ar Īstenošanas lēmumu 2014/170/ES
                  5
                Padome pieņēma nesadarbīgu trešo valstu sarakstu, kurā bija iekļauta Gvineja.
            
            
               (6)NNN zvejas apkarošanā nesadarbīgu trešo valstu saraksts ir iekļauts Padomes Īstenošanas lēmuma 2014/170/ES pielikumā.
            
            
               (7)Pēc Gvinejas iekļaušanas minētajā sarakstā Gvineja centās labot situāciju, kas pamatoja tās iekļaušanu sarakstā, un veikt konkrētus pasākumus, ar kuriem varētu novērst konstatētās nepilnības.
            
            
               (8)Pamatojoties uz Komisijas saņemto informāciju, šķiet, ka Gvineja ir īstenojusi starptautiskajos tiesību aktos paredzētos pienākumus un ir pieņēmusi atbilstošu tiesisko regulējumu NNN zvejas apkarošanai. Tā ir izveidojusi atturošu sankciju sistēmu. Tā ir izveidojusi arī atbilstošu un rezultatīvu uzraudzības, kontroles un inspekcijas shēmu, proti, izstrādājusi nacionālo inspekcijas plānu, ieviesusi novērošanu no gaisa un aprīkojusi zvejas uzraudzības centru (FMC) ar pilnībā funkcionējošu kuģu satelītnovērošanas sistēmu (VMS). Gvineja ir arī pārskatījusi reģistrācijas un licencēšanas sistēmas un ieviesusi tehniskus, saglabāšanas un pārvaldības pasākumus, lai ar tiem nodrošinātu saprātīgu līdzsvaru starp izdotajām zvejas licencēm, pieejamajiem resursiem un savām kontroles un izpildes spējām. Turklāt Gvineja ir izvērtējusi savu dalību reģionālās zvejniecības pārvaldības organizācijās (RZPO), ir uzlabojusi atbilstību starptautiskajām saistībām, kas izriet no minēto organizāciju ieteikumiem un rezolūcijām, un veikusi atbilstošus pasākumus pret Gvinejas NNN zvejas kuģiem, kas iekļauti RZPO NNN sarakstos.
            
            
               (9)Turklāt šķiet, ka Gvinejas veiktie pasākumi ir pietiekami, lai tā būtu izpildījusi pienākumus, kas tai uzlikti saskaņā ar starptautiskajiem tiesību aktiem, jo īpaši ņemot vērā Apvienoto Nāciju Organizācijas Jūras tiesību konvencijas (UNCLOS) 61., 62., 94., 117. un 118. panta un ANO Nolīguma par zivju krājumiem (UNFSA) 18., 19. un 20. panta noteikumus.
            
            
               (10)Tāpēc var secināt, ka situācija, kas pamatoja Gvinejas iekļaušanu sarakstā, ir labota un ka Gvineja ir veikusi konkrētus pasākumus, ar kuriem var panākt noturīgu situācijas uzlabošanos.
            
            
               (11)Tāpēc Padomes Īstenošanas lēmums 2014/170/ES būtu jāgroza, lai svītrotu Gvineju no NNN zvejas apkarošanā nesadarbīgu trešo valstu saraksta.
            
            
               (12)Padomes pieņemtais lēmums neizslēdz turpmākus pasākumus, kurus Savienība nākotnē varētu veikt saskaņā ar NNN zvejas regulu gadījumā, ja fakti liecinātu, ka Gvineja nepilda pienākumus, kas saskaņā ar starptautiskajiem tiesību aktiem tai uzlikti kā karoga, ostas, piekrastes vai tirgus valstij, proti, veikt pasākumus, lai aizkavētu, novērstu un izskaustu NNN zveju.
            
            
               (13)Ņemot vērā negatīvās sekas, ko rada iekļaušana nesadarbīgu trešo valstu sarakstā, ir lietderīgi nekavējoties svītrot Gvineju no nesadarbīgu trešo valstu saraksta,
            
            
               IR PIEŅĒMUSI ŠO LĒMUMU.
            
            
               1. pants
            
            
               Padomes Īstenošanas lēmuma 2014/170/ES pielikumu aizstāj ar šā lēmuma pielikumu.
            
            
               2. pants
            
            
               Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
            
         
         
            
               Briselē,
            
            
               
                     Padomes vārdā –
               
               
                     priekšsēdētājs
               
            
         
         
            
                  
                     (1)
                  OV L 286, 29.10.2008., 1. lpp.
               
               
                  
                     (2)
                  OV L 286, 29.10.2008., 1. lpp.
               
               
                  
                     (3)
                  Komisijas 2012. gada 15. novembra lēmums par to trešo valstu paziņošanu, kuras Komisija uzskata par tādām, kuras varētu tikt noteiktas par nesadarbīgām trešām valstīm saskaņā ar Padomes Regulu (EK) Nr. 1005/2008, ar ko izveido Kopienas sistēmu, lai aizkavētu, novērstu un izskaustu nelegālu, nereģistrētu un neregulētu zveju
                     (OV C 354, 17.11.2012., 1. lpp.).
               
               
                  
                     (4)
                  Komisijas 2013. gada 26. novembra īstenošanas lēmums, ar ko paziņo trešās valstis, kuras Komisija uzskata par nesadarbīgām trešām valstīm saskaņā ar Padomes Regulu (EK) Nr. 1005/2008, ar ko izveido Kopienas sistēmu, lai aizkavētu, novērstu un izskaustu nelegālu, nereģistrētu un neregulētu zveju (OV C 346, 27.11.2013., 2.–25. lpp.).
               
               
                  
                     (5)
                  Padomes 2014. gada 24. marta Īstenošanas lēmums 2014/170/ES, ar ko izveido NNN zvejas apkarošanā nesadarbīgu trešo valstu sarakstu saskaņā ar Regulu (EK) Nr. 1005/2008, ar ko izveido Kopienas sistēmu, lai aizkavētu, novērstu un izskaustu nelegālu, nereģistrētu un neregulētu zveju (OV L 91, 27.3.2014., 43. lpp.).
               
            
      
    ---documentbreak--- 
      
         
               EIROPAS KOMISIJA
            Briselē, 13.7.2016
            COM(2016) 459 final
            PIELIKUMS
            dokumentam
            Priekšlikums PADOMES ĪSTENOŠANAS LĒMUMAM,
            ar ko groza Īstenošanas lēmumu 2014/170/ES, lai svītrotu Gvinejas Republiku no NNN zvejas apkarošanā nesadarbīgu trešo valstu sarakstaNelegālas, nereģistrētas un neregulētas (NNN) zvejas apkarošanā nesadarbīgu trešo valstu saraksts
            
               
         
         
            
            
            
               Nelegālas, nereģistrētas un neregulētas (NNN) zvejas apkarošanā nesadarbīgu trešo valstu saraksts
            
            
            
            
            
            
            
            
            
            
            
               Kambodžas Karaliste